als_Latn dik_Latn sag_Latn
Mot i keq me reshje përmbytëse, bubullima, breshër dhe erë e përforcuar pasdite e përfshiu Shkupin dhe Luginën e Shkupit. Drejtoria për punë hidrometeorologjike kumtoi se mot të keq ka pasur edhe në Veles dhe Shën Nikollë, ndërsa pritet edhe në Rajonin e Tikveshit.
Mot jostabil me reshje vërshuese dhe bubullima do të jetë në më shumë vende dhe gjatë orëve të mbrëmjes. Lokalisht proceset do të jenë më intensive në formë të motit të keq, me reshje intensive të shiut vërshues, zbrazje elektrike, erë të përforcuar dhe breshër
Gjatë ditës së nesërme paradite dhe rreth mesditës në pjesët perëndimore do të mbajë mot jostabil me reshje të rrëmbyeshme të shiut dhe bubullima, ndërsa pasdite jostabiliteti do të zgjerohet drejt pjesëve juglindore. Temperatura e mëngjesit do të lëviz prej 11 deri 20, ndërsa ajo e ditës prej 24 deri 31 gradë. UV indeksi do të ketë vlerën 6.
Jostabilitet më të theksuar sërish pritet të premten pasdite dhe gjatë natës drejt të shtunës. Gjatë fundjavës do të fryjë erë e përforcuar veriore dhe do të ketë ulje të dukshme të temperaturës ditore.
als_Latn als_Latn als_Latn als_Latn